ROBINS ปลื้ม Q2/59 กำไรเพิ่ม 38% หลังรายได้จากการขายสินค้า-เช่าพื้นที่เพิ่มขึ้น
ROBINS ปลื้ม Q2/59 กำไรเพิ่มขึ้น 38% มาที่ 609.09 ลบ. จากปีก่อนมีกำไร 439.99 ลบ. หลังรายได้จากการขายสินค้าจากสาขาเดิม-สาขาใหม่และรายได้การให้เช่าพื้นที่ในสาขารูปแบบไลฟ์สไตล์เซ็นเตอร์เพิ่มสูงขึ้น ขณะที่ช่วง 6 เดือนแรก มีกำไรเพิ่มขึ้น 23% อยู่ที่ 1.29 พันลบ. จากปีก่อน 1.05 พันลบ.
11 ส.ค. 2559

บริษัท ห้างสรรพสินค้าโรบินสัน จำกัด (มหาชน) หรือ ROBINS รายงานผลการดำเนินงานไตรมาส 2/59 สิ้นสุดวันที่ 30 มิ.ย.59(รวมบริษัทย่อย)มีกำไรสุทธิ 609.09 ล้านบาท หรือมีกำไรสุทธิ 0.55 บาทต่อหุ้น เพิ่มขึ้น 38% จากช่วงเดียวกันของปีก่อนที่มีกำไรสุทธิ 439.99 ล้านบาท หรือมีกำไรสุทธิ 0.40 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากรายได้จากการขายสินค้าทั้งจากสาขาเดิมและสาขาที่เปิดใหม่รวมถึงรายได้การให้เช่าพื้นที่ในสาขารูปแบบไลฟ์สไตล์เซ็นเตอร์เพิ่มสูงขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 1.29 พันล้านบาท หรือ 1.17 บาทต่อหุ้น เพิ่มขึ้น 23% จากช่วงเดียวกันของปีก่อนที่มีกำไรสุทธิ 1.05 พันล้านบาท หรือ 0.95 บาทต่อหุ้น